text: Minister i praktik på TV SYD
  15 februar 2010 kl. 17.02
  Kulturminister Carina Christensen (K), Middelfart, har hele dagen været i praktik på TV SYD. Hun fulgte et TV SYD-hold til Nordborg og var med i redigeringen af indslaget.
  Kulturministeren har været på praktik for at få indblik i hverdagen på en regional tv-station. Medie-forliget, hvor bla. TV2-regionernes fremtid afgøres, skal snart genforhandles. Bl.a. har der været luftet forslag om at slå DRs regionalradioer sammen med TV2-regionerne.
  
  Fik IKKE lov til at bære stativ
  Carina Christensen var med fra morgenstunden. Fra redaktionsmødet, hvor dagens historien bliver udvalgt og planlagt. 
  Ministeren var derefter med i reportagevognen til Nordborg, hvor en tandlæge har lavet en hjemmeside med råd og vejledning om tandpleje. 
  Som regel får skole-praktikanter på TV SYD lov til at bære stativet til kameraet. Det gjorde fotografen selv...
  Praktikdagen slutter med at følge afviklingen af udsendelsen kl. 19.30.
  